มีเพศสัมพันธ์กับแฟนทุกวัน(ปล่อยในตลอดทุกครั้ง)หลังมีประจำเดือนประจำเดือนหมดไปตั้งแต่วันที่12-13สิงหาคมมีโอกาสท้องมั้ยคะ??บางวันก็มีเลือดออกกระปริบกระปรอยออกมาทางช่องคลอดนิดเดียวปกติจะเป็นประจำเดือนวันที่9ค่ะลองซื้อที่ตรวจครรภ์มาตรวจดูแล้วขึ้นขีดเดียว มีโอกาสตั้งครรภ์สูงมั๊ยคะ??
สวัสดีค่ะ การมีเพศสัมพันธ์หลั่งในไม่ป้องกันด้วยถุงยางอนามัยหรือการใช้ยาคุมกำเนิดชนิดใดๆเลยนั้น มีโอกาสตั้งครรภ์ได้ค่ะ ไม่ควรพยายามทำการนับวันเพื่อจะคุมกำเนิดเด็ดขาด เพราะโอกาสนับผิดพลาดมีได้สูงมาก ควรใส่ถุงยางอนามัยหรือใช้ยาคุมกำเนิดแบบแผงรายเดือน ฉีดยาคุม ฝังยาคุมเพื่อป้องกันไว้ก่อนจะดีกว่าโดยชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิค่ะ ควรซื้อมาตรวจในเวลาดังกล่าวเป็นต้นไป การมีเลือดออกกระปริดกระปรอยทางช่องคลอดนั้น หากเกิดในระหว่างการตั้งครรภ์อาจหมายถึงภาวะแทรกซ้อนจากการตั้งครรภ์เช่นแท้งหรือท้องนอกมดลูกที่ควรรีบไปพบแพทย์ หากไม่ได้ตั้งครรภ์ เลือดออกผิดปกติอาจมีสาเหตุจากการติดเชื้อหรือมีเนื้องอกของอวัยวะสืบพันธุ์ ที่ควรไปพบแพทย์เพื่อตรวจเพิ่มเติมเช่นกัน เบื้องต้นงดการมีเพศสัมพันธ์ ไม่ซื้อยาปรับฮอร์โมนมาใช้เอง